SAVONLINNAN TAITOLUISTELIJAT RY

YHDISTYKSEN SÄÄNNÖT

16.8.2013

1. Yhdistyksen nimi ja kotipaikka

Yhdistyksen nimi on Savonlinnan Taitoluistelijat ry ja nimen epävirallinen lyhenne on SaTu ja yhdistyksen kotipaikka on Savonlinna.

2. Tarkoitus ja toiminnan laatu

Yhdistyksen tarkoitus on edistää taitoluistelua harrastus-, kilpa- ja huippu-urheilutasolla.

Tarkoituksen toteuttamiseksi yhdistys järjestää valmennus- ja harjoitustilaisuuksia, kilpailuja, leirejä, koulutusta, luistelunäytöksiä ja kuntoliikuntatilaisuuksia.

Toiminnan rahoittamiseksi yhdistys kantaa jäsen-, harjoitus- ja kilpailumaksuja, järjestää kilpailuja, näytöksiä, arpajaisia, myyjäisiä, rahankeräystä, tekee mainossopimuksia sekä ottaa vastaan avustuksia, lahjoituksia, testamentteja ja talkootyötä. Toimintaansa varten yhdistys voi hankkia ja omista toimintaansa varten tarpeellista kiinteätä ja irtainta omaisuutta.

3. Jäsenet

Yhdistykseen varsinaiseksi jäseneksi voi liittyä jokainen, joka hyväksyy yhdistyksen tarkoituksen ja säännöt.

Yhteisöjäseneksi voi liittyä oikeuskelpoinen yhteisö, joka haluaa tukea yhdistyksen tarkoitusta.

Uudet jäsenet hyväksyy hallitus.

4. Jäsenen eroaminen ja erottaminen

Jäsenellä on oikeus erota yhdistyksestä ilmoittamalla siitä kirjallisesti hallitukselle tai sen puheenjohtajalle taikka ilmoittamalla erosta yhdistyksen kokouksessa merkittäväksi pöytäkirjaan.

Hallitus voi erottaa jäsenen yhdistyksestä, jos jäsen on jättänyt erääntyneen jäsenmaksunsa maksamatta tai muuten jättänyt täyttämättä ne velvoitukset, joihin hän on yhdistykseen liittymällä sitoutunut tai on menettelyllään yhdistyksessä tai sen ulkopuolella huomattavasti vahingoittanut yhdistystä tai ei enää täytä laissa taikka yhdistyksen säännöissä mainittuja jäsenyyden ehtoja.

5. Jäsenmaksu

Jäseneksi voi liittyä suorittamalla jäsenmaksun ja ilmoittamalla tietonsa jäsenrekisteriin.

Jäseniltä kannettavan jäsenmaksun suuruudesta erikseen molemmille jäsenryhmille päättää yhdistyksen kevätkokous vuosittain.

Jäsenmaksun suoritus oikeuttaa osallistumaan yhdistyksen järjestämiin ohjattuihin taitoluisteluharjoituksiin, edellyttäen että jäsen on suorittanut myös harjoituskertojen mukaisen hallituksen määräämän maksun.

6. Hallitus

Yhdistyksen asioita hoitaa hallitus, johon kuuluu kevätkokouksen valitsemat puheenjohtaja ja vähintään neljä (4) ja enintään kahdeksan (8) muuta jäsentä.

Hallituksen jäsenten toimikausi on kaksi (2) vuotta. Hallituksen jäsenistä puolet on erovuoroisia joka vuosi. Ensimmäisellä kerralla erovuoroisia ovat puolet arvan perusteella ja seuraavilla kerroilla vuoron mukaan. Jos jäsen kesken toimikautta estyy tehtävänsä hoitamisesta, valitsee yhdistyksen kokous hänen sijaansa jäljellä olevaksi toimintakaudeksi toisen, mikäli katsoo sen tarpeelliseksi.

Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin ja rahastonhoitajan ja muut tarvittavat toimihenkilöt.

Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun he katsovat siihen olevan aihetta tai kun vähintään puolet hallituksen jäsenistä sitä

Hallitus on päätösvaltainen, kun vähintään puolet sen jäsenistä, puheenjohtaja tai varapuheenjohtaja mukaan luettuna on läsnä. Äänestykset ratkaistaan yksinkertaisella äänten enemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.

7. Yhdistyksen nimen kirjoittaminen

Yhdistyksen nimen kirjoittaa hallituksen puheenjohtaja yksinään tai varapuheenjohtaja, sihteeri tai rahastonhoitaja, kaksi yhdessä.

8. Tilikausi ja tilintarkastus

Yhdistyksen tilikausi on 1.6. — 31.5.

Tilinpäätös tarvittavine asiakirjoineen ja hallituksen vuosikertomus on annettava toiminnantarkastajille viimeistään kolme viikkoa ennen syyskokousta. Toiminnantarkastajien tulee antaa kirjallinen lausuntonsa viimeistään kaksi viikkoa ennen syyskokousta hallitukselle.

9. Yhdistyksen kokoukset

Yhdistys pitää vuosittain kaksi varsinaista kokousta.

Yhdistyksen kevätkokous pidetään helmi-toukokuussa ja syyskokous kesä - lokakuussa hallituksen määräämänä päivänä.

Yhdistyksen kokouksissa on jokaisella jäsenellä yksi ääni. Jäsen saa valtakirjalla käyttää toisen jäsenen äänivaltaa, kuitenkin siten, että yksi jäsen saa oma äänensä mukaan lukien äänestää korkeintaan kolmella (3) äänellä.

Ylimääräinen kokous pidetään, kun yhdistyksen kokous niin päättää tai kun hallitus katsoo siihen olevan aihetta tai kun vähintään kymmenesosa (1/10) yhdistyksen äänioikeutetuista jäsenistä sitä hallitukselta erityisesti ilmoitettua asiaa varten kirjallisesti vaatii. Kokous on pidettävä kolmenkymmenen (30) vuorokauden kuluessa siitä, kun vaatimus sen pitämisestä on esitetty hallitukselle.

Yhdistyksen kokouksen päätökseksi tulee, ellei säännöissä ole toisin määrätty, se mielipide, jota on kannattanut yli puolet annetuista äänistä. Äänten mennessä tasan ratkaisee kokouksen puheenjohtajan ääni, vaaleissa kuitenkin arpa.

10. Yhdistyksen kokousten koollekutsuminen

Hallituksen on kutsuttava yhdistyksen kokoukset koolle vähintään seitsemän vuorokautta ennen kokousta jäsenille postitetuilla kirjeillä tai sähköpostiviesteillä jäsenen ilmoittamaan osoitteeseen tai ilmoittamalla paikallislehden yhdistyspalstalla kokouskutsu.

11. Varsinaiset kokoukset

Yhdistyksen kevätkokouksessa käsitellään seuraavat asiat:

1. kokouksen avaus

2. valitaan kokouksen puheenjohtaja, sihteeri, kaksi (2) pöytäkirjantarkastajaa ja tarvittaessa kaksi (2) ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. vahvistetaan toimintasuunnitelma sekä tulo- ja menoarvio ja jäsenmaksujen suuruus

6. valitaan hallituksen puheenjohtaja joka toinen vuosi ja muut jäsenet erovuoroisten tilalle

7. valitaan yksi toiminnantarkastajaa ja hänelle varahenkilö

8. käsitellään muut kokouskutsussa mainitut asiat

Yhdistyksen syyskokouksessa käsitellään seuraavat asiat:

1. kokouksen avaus

2. valitaan kokouksen puheenjohtaja, sihteeri, kaksi (2) pöytäkirjantarkastajaa ja tarvittaessa kaksi (2) ääntenlaskijaa

3. todetaan kokouksen laillisuus ja päätösvaltaisuus

4. hyväksytään kokouksen työjärjestys

5. esitetään tilinpäätös, vuosikertomus ja toiminnantarkastajien lausunto

6. päätetään tilinpäätöksen vahvistamisesta ja vastuuvapauden myöntämisestä hallitukselle ja muille vastuuvelvollisille

7. käsitellään muut kokouskutsussa mainitut asiat

Mikäli yhdistyksen jäsen haluaa saada jonkin asian yhdistyksen kevät- tai syyskokouksen käsiteltäväksi, on hänen ilmoitettava siitä kirjallisesti hallitukselle niin hyvissä ajoin, että asia voidaan sisällyttää kokouskutsuun.

12. Sääntöjen muuttaminen ja yhdistyksen purkaminen

Päätös sääntöjen muuttamisesta ja yhdistyksen purkamisesta on tehtävä yhdistyksen kokouksessa vähintään kolmen neljäsosan (3/4) enemmistöllä annetuista äänistä. Kokouskutsussa on mainittava sääntöjen muuttamisesta tai yhdistyksen purkamisesta.

Yhdistyksen purkautuessa käytetään yhdistyksen varat yhdistyksen tarkoituksen edistämiseen purkamisesta päättävän kokouksen määräämällä tavalla. Yhdistyksen tullessa lakkautetuksi käytetään sen varat samaan tarkoitukseen.